**Colegiul Naţional Bănăţean Școala Gimnazială nr. 24 Timișoara**

**Asociaţia „Inteligent“**

**Concursul ,,comunicare.ortografie.ro"**

**Clasele V - VIII**

**Judeţul Timiş**

Ordinul ministrului Educației Naționale nr. 3.016/2019 privind aprobarea Calendarului competițiilor școlare internaționale, naționale și regionale în 2019, Anexa nr.5 - CALENDARUL CONCURSURILOR NAŢIONALE ŞCOLARE - 2019, FĂRĂ FINANȚARE M.E.N., ÎN ANUL ȘCOLAR 2018 -2019, la poziţia 103.

1. Concursul naţional *comunicare.ortografie.ro* este organizat de către Asociaţia **InteligenT** în parteneriat cu Ministerul Educaţiei Naţionale, reprezentat de Inspectoratul Şcolar Judeţean Timiş şi Editura *Nomina***.** Concursul se organizează la nivel naţional pentru elevii claselor V- VIII **şi este avizat de MEN.**

Testul pentru etapa națională va fi **gratuit**, cu patru subiecte din materia de studiu a semestrului I şi jumătatea semestrului al II-lea, selectate din culegeri, cu grade de dificultate diferite. Elevii se pot pregăti pentru concurs având la dispoziţie modele de subiecte propuse în publicaţia *comunicare.ortografie.ro*.

2. Etapa pe școală se va desfășura în perioada 11 – 15 martie 2019, respectând structura subiectelor de la etapa națională.

3. Proba de evaluare naţională pentru clasele V – VIII se va desfăşura în **18 aprilie 2019.** Durata probei scrise va fi de 60 minute.

4. La această probă pot participa de la fiecare şcoală un număr de:

 **N = 2 x număr clase/nivel + nr. premii avute în anul anterior**

 Înscrierea elevilor se face prin email cu **tabel centralizat pe şcoală**, pe adresa **inteligent.24tm@gmail.com**, **având ca subiect numele concursului (comunicare)**, denumirea şcolii şi ataşat un document cu un tabel conţinând toţi elevii calificaţi ai şcolii, până la data de **15 martie 2019**:

|  |  |  |  |  |
| --- | --- | --- | --- | --- |
| **Nr. crt.** | **Numele şi prenumele elevului** | **Clasa** | **Numele profesorului antrenor** | **Şcoala** |

În mail se vor preciza cadrele didactice care vor participa ca profesori asistenți (unul la 10 elevi participanți) și cadrele didactice care participă la evaluare.

5. La etapa națională lucrările vor fi corectate de către Comisia judeţeană de evaluare, iar rezultatele vor fi trimise atât către unităţile şcolare care au organizat proba, cât şi către Asociaţia InteligenT până pe 10 mai 2019.

6. Rezultatele finale vor fi postate pe site-ul Editurii Nomina**.**

7. Perioada de premiere cu diplome: **10-14 iunie 2019.**

Pentru informaţii suplimentare, în Timiş: **inteligent.24tm@gmail.com**.

Comisia județeană